ΓΡΑΠΤΗ ΕΡΩΤΗΣΗ E-2127/96 υποβολή: Honσrio Novo (GUE/NGL) προς την Επιτροπή (3 Αυγούστου 1996)

Θέμα: Κατασκευή οδών πρόσβασης στη γέφυρα του FREIXO (Πόρτο) - Μέτρα για τον περιορισμό στο ελάχιστο των περιβαλλοντικών επιπτώσεων

Η Επίτροπος κ. Bjerre Gaard, απαντώντας στη γραπτή μου ερώτηση προς την Επιτροπή αριθ. Ε-133/96 ((ΕΕ C 173 της 17.6.1996, σ. 26. )) μου δήλωσε ότι η Επιτροπή δεν διέθετε στοιχεία ώστε να δυνηθεί να μου απαντήσει και γι' αυτό είχε έρθει σε επαφή με τις πορτογαλικές αρχές, προκειμένου να λάβει τις απαιτούμενες πληροφορίες.

Επειδή έκτοτε παρήλθαν τέσσερεις μήνες, μήπως η Επιτροπή έλαβε εντωμεταξύ τις πληροφορίες που επιβεβαιώνουν ή όχι ότι οι ενέργειες που προβλέπονται στα συμπεράσματα της τελικής έκθεσης της επιτροπής εκτίμησης των περιβαλλοντικών επιπτώσεων, που είχε εξετάσει τα σχέδια για τα μέτρα που θα περιόριζαν στο ελάχιστο τις επιπτώσεις από την κατασκευή των προσβάσεων στη γέφυρα FREIXO, δεν είχαν γίνει έως την περάτωση του προαναφερθέντος έργου; Εάν πράγματι οι ενέργειες αυτές δεν έγιναν εγκαίρως, είναι διατεθειμένη η πορτογαλική κυβέρνηση να προβεί σε αυτές σύντομα; Εάν ναι, πότε προβλέπει η πορτογαλική κυβέρνηση την ολοκλήρωσή τους;

Απάντηση της κας Bjerregaard εξ ονόματος της Επιτροπής (30 Σεπτεμβρίου 1996)

Οι πορτογαλικές αρχές έθεσαν υπόψη της Επιτροπής πληροφορίες όσον αφορά την εφαρμογή των μέτρων που προβλέπονται από την έκθεση της επιτροπής αξιολόγησης της μελέτης των περιβαλλοντικών επιπτώσεων των έργων του τμήματος «Ponte do Freixo - Carvalhos» του κεντρικού οδικού άξονα αριθ. 1 (IR1). Ουσιαστικά ελήφθησαν τα κάτωθι μέτρα:

- όσον αφορά την προστασία των κατοίκων και την προστασία από τους θορύβους: διευθέτηση του χώρου με στόχο την προστασία της «Quinta dos Frades» 7 κατασκευή του τοιχώματος που προβλέπεται στο τμήμα C του «Nσ dos Carvalhos» 7 διαμόρφωση του χώρου ανατολικά του τμήματος του δρόμου και ανύψωση του τοιχώματος της δυτικής πλευράς.

- όσον αφορά την αισθητική διευθέτηση των επιχωματώσεων κοντά στην «Quinto dos Frades»: έναρξη εμφύτευσης δένδρων και δενδρυλλίων.

- όσον αφορά την αρχαιολογική επίβλεψη των έργων (κυρίως στο «Castro de Baiza»): την επίβλεψη ανέλαβε η εταιρεία Efnos και τον έλεγχο το Πορτογαλικό Ινστιτούτο Ιστορικής και Αρχαιολογικής Κληρονομιάς (IPPAR).

- ότον αφορά την δουλεία στην άκρη του δρόμου: προβλεπόμενη δουλεία 7 μέτρων.

- όσον αφορά τη διαμόρφωση του τοπίου της οδού και των έργων πολιτικού μηχανικού: το σχέδιο δεν έχει ακόμη υποβληθεί στο Υπουργείο Περιβάλλοντος και Φυσικών Πόρων (MARN), δεδομένων, μεταξύ άλλων, των τροποποιήσεων που κρίθηκαν αναγκαίες μετά από τις υποδείξεις της διεύθυνσης του «Parque Biolσgico Municipal de V.N.Gaia».

- όσον αφορά την ιδιοκτησία των εδαφών ανάμεσα στο «Parque Biolσgico» και τον άξονα ΙΡ1: διεξάγονται διαπραγματεύσεις μεταξύ της Junta autσnoma estradas (JAE) και του δήμου του V.N.Gaia».

- όσον αφορά την «non aedificandi» ζώνη: σεβασμός των 50 μέτρων όπως προβλέπεται από το νομοθετικό διάταγμα 15/94 7 μελέτη της δυνατότητας διαπλάτυνσης έως 100 μέτρα.

- όσον αφορά τα προγράμματα ελέγχου της ατμοσφαιρικής ρύπανσης και της ηχορρύπανσης: θα τεθούν σε εφαρμογή μετά την αποπεράτωση των έργων.

- η επιτόπια επίσκεψη της επιτροπής αξιολόγησης αναμένεται να πραγματοποιηθεί συντόμως.

Από τα στοιχεία που έδωσαν οι πορτογαλικές αρχές προκύπτει ότι οι τελευταίες έχουν συνειδητοποιήσει την ανάγκη αποπεράτωσης των μέτρων που προβλέπονται από την έκθεση της επιτροπής αξιολόγησης της μελέτης περιβαλλοντικών επιπτώσεων. Ως εκ τούτου, η Επιτροπή παρακάλεσε τις πορτογαλικές αρχές να την ενημερώσουν για τα μέτρα που έχουν ληφθεί για την τακτοποίηση του θέματος.